b'\n_START_ARTICLE_\nDubravka Tom\xc5\xa1i\xc4\x8d Srebotnjak\n_START_SECTION_\n\xc5\xbdivljenje\n_START_PARAGRAPH_\nKot otrok se je pri \xc5\xa1tirih leti za\xc4\x8dela u\xc4\x8diti pri prof. Zori Zarnikovi in od\xc5\xa1la v ZDA z dvanajstimi leti po nasvetu Claudia Arraua, kjer je leta 1957 diplomirala pri prof. Katharine Bacon na Juilliard School of Music v New Yorku, debitirala z newyor\xc5\xa1kimi filharmoniki in bila izbrana za najve\xc4\x8dji glasbeni talent. Med \xc5\xa1tudijem se je izpopolnjevala tudi pri Uninskem (1955). Na ljubljanski Srednji glasbeni \xc5\xa1oli in Akademiji za glasbo pri prof. Zori Zarnikovi. Po diplomi se je v letih 1957-59 izpopolnjevala pri legendarnem Rubinsteinu. Leta 1959 je dosegla akademsko stopnjo Bachelor of Science. _NEWLINE_Njen mo\xc5\xbe je bil skladatelj Alojz Srebotnjak, njun sin pa je Martin Srebotnjak, slovenski re\xc5\xbeiser.\n_START_SECTION_\nPou\xc4\x8devanje\n_START_PARAGRAPH_\nOd 1967 pou\xc4\x8duje klavir na ljubljanski Akademiji za glasbo, od leta 1975 je  redna profesorica za klavir. Vzgojila je celo vrsto slovenskih pianistov in pedagogov. Med njenimi u\xc4\x8denci so: Majda Martinc, Sonja Pahor, Hinko Haas, Lidija Stankovi\xc4\x87, Tatjana Ognjanovi\xc4\x87, Toma\xc5\xbe Petra\xc4\x8d; iz generacije mladih nadarjenih pianistov pa: Anja German, Slaven Kulenovi\xc4\x87, Miha Haas, Tadej Horvat, Fada Azzeh, Natalija \xc5\xa0aver in Sara Rustja._NEWLINE_Poleg tega pa je pogosto povabljena kot \xc4\x8dlanica v mednarodne \xc5\xbeirije najve\xc4\x8djih klavirskih tekmovanj (Van Cliburn, Leeds, Ludwig van Beethoven, Clara Haskil itd).\n_START_SECTION_\nKoncertna kariera\n_START_PARAGRAPH_\nDubravka Tom\xc5\xa1i\xc4\x8d je koncertno nastopila skupno ve\xc4\x8d kot 3.500-krat v ZDA, Evropi, Severni Ameriki, Mehiki, Avstraliji, Aziji in Afriki, solisti\xc4\x8dno in s svetovno znanimi orkestri in dirigenti.\n_START_SECTION_\nDiskografija\n_START_PARAGRAPH_\nNjen repertoar s klavirsko literaturo vseh slogovnih obdobij je iz\xc5\xa1el na ve\xc4\x8d kot 20 plo\xc5\xa1\xc4\x8dah in 90 zgo\xc5\xa1\xc4\x8denkah.\n_START_SECTION_\nFilm\n_START_PARAGRAPH_\nLeta 2007 je bil za RTV Slovenija posnet o njej dokumentarni portret Posnetek od blizu / Dubravka Tom\xc5\xa1i\xc4\x8d Close-Up v re\xc5\xbeiji Martina Srebotnjaka.'